राशन कार्ड से वंचित लोगों ने भरा आवेदन
जमशेदपुर| घाटशिलाहेंदलजुड़ी पंचायत के खाद्य सुरक्षा योजना से वंचित ग्रामीणों ने सोमवार को काला सरकार और दुलाल हांसदा के नेतृत्व में प्रखंड परिसर पहुंचकर पंचायत सेवक संजय दंडपात को आवेदन पत्र सौंपा। इस संबंध में काला सरकार ने बताया कि कालाझोर के टोला शिकराबासा के कई सबर परिवारों को खाद्य सुरक्षा योजना से वंचित रखा गया है। इसे देखते हुए वंचित सबरों का आवेदन पत्र आज जमा किया गया है। इसके अलावा पंचायत के कालाझोर, हेंदलजुड़ी, धमकबेड़ा, आमडांगा, छोलागोड़ा गांव में करीब 300 लोगों का खाद्य सुरक्षा योजना के तहत कार्ड नहीं बन पाया था। वंचित लोगों द्वारा आवेदन जमा किया गया है। मौके पर काला सरकार, दुलाल हांसदा, अशोक मुर्मू, रामाई मुर्मू, समीर धावड़िया, राजेश हेंब्रम, अशोक हेंब्रम, रामदास हेंब्रम आदि मौजूद थे।
hin_Deva hin_Deva